Espectro electromagnetico

Se clama **espectro electromagnetico** a la distribución enerchetica d'o conchunto d'as ondas electromagneticas en as diferents frecuencias u longarias d'onda. Cuan se refiere a un material u obchecto, se diz *espectro electromagnetico* u simplament *espectro* a la radiación electromagnetica que emite (espectro d'emisión) u absorbe (espectro d'absorción) dito material u obchecto. Ixa radiación sirve ta identificar qué substancia ye, d'una traza similar a una emprenta dichital. Os espectroscopios son aparatos que permiten observar o espectro d'un material y fer midas sobre íste, como a longaria d'onda u a frecuencia y a intensidat d'a radiación emesa u absorbida.

O espectro electromagnetico s'estendilla dende as radiacions de menor longaria d'onda, como os rayos gamma y os rayos X, pasando por a luz ultravioleta, a luz visible y os rayos infrarroyos, enta as ondas electromagneticas de mayor longaria d'onda, como son as ondas de radio. Se creye que a longaria d'onda mas curta posible ye a longaria de Planck mientres que a longaria maxima ye amugada por a grandaria de l'Universo, encara que formalment, o espectro electromagnetico ye infinito.

## Rango frecuencial d'o espectro

O espectro electromagnetico cubre longarias d'onda muit diferents. I hai ondass de 30 Hz y mesmo frecuencias mas baixas, que son relevants en o estudio de cualques nebulosas. D'atra mán, se conoixen frecuencias amanadas a 2,9×1027 Hz, que s'han detectau provenients de fuents astrofisicas.

A enerchía electromagnetica en una longaria d'onda particular λ (en o vueito) tien una frecuencia *f* asociada y una enerchía de fotón *E*. Asinas, o espectro electromagnetico puet expresar-se igualment en cualsiquiera d'ixas magnituz. Se relacionan en as siguients ecuacions:

c = f \lambda \,\!, u, o que ye o mesmo, \lambda = \frac{c}{f}  \,\!

E=hf \,\!, u, o que ye o mesmo, E=\frac{hc}{\lambda} \,\!

En do c=299.792.458 \ \mathrm{m/s}\,\! (velocidat d'a luz) y h\,\! ye a constant de Planck, (h \approx 6{,}626069 \cdot 10^{-34} \ \mbox{J} \cdot \mbox{s} \approx 4{,}13567 \ \mathrm{\mu} \mbox{eV}/\mbox{GHz}).

Ye por ixo que as ondas electromagneticas d'alta frecuencia tienen una longaria d'onda curta y muita enerchía, mientres as ondas de baixa frecuencia tienen grans longarias d'onda y poca enerchía.

Por un regular, as radiacions electromagneticas se clasifican seguntes a suya longaria d'onda en ondas de radio, microondas, infrarroyos, a rechión visible - que sentimos como luz visible – ultravioleta, rayos X y rayos gamma.

O comportamiento d'as radiacions electromagneticas pende en a suya longaria d'onda. Cuan a radiación electromagnetica interactúa con atomos y moleclas puntuals, o suyo comportamiento tamién pende en a cantidat d'enerchía por quantum que portíe. De traza equivalent a las ondas de soniu, a radiación electromagneticas se puet trestallar en octavas.

A espectroscopía puet detectar una rechión muito mas ampla d'o espectro electromagnetico que o rango visible de 400 nm a 700 nm. Un espectrometro de laboratorio común, gosa treballar entre longarias d'onda de 2 enta 2500 nm.

## Bandas d'o espectro electromagnetico

O espectro electromagnetico gosa trestallar-se en segmentos u bandas, cadagún con un rango de frecuencias u longarias d'onda.

## Referencias